కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అర్జున అవార్డుకి ధావన్, మంధాన పేర్లు సిఫార్సు
ప్రతిష్ఠాత్మక అర్జున అవార్డు కోసం భారత పురుషుల జట్టు ఓపెనర్ శిఖర్ ధావన్, మహిళల జట్టు ఓపెనర్ స్మృతి మంధాన‌ పేర్లని సిఫార్సు చేసినట్లు భారత
Samayam Telugu | Updated:
Apr 25, 2018, 07:01PM IST
అర్జున అవార్డుకి ధావన్, మంధాన పేర్లు సిఫార్సు
ప్రతిష్ఠాత్మక అర్జున అవార్డు కోసం భారత పురుషుల జట్టు ఓపెనర్ శిఖర్ ధావన్ , మహిళల జట్టు ఓపెనర్ స్మృతి మంధాన‌ పేర్లని సిఫార్సు చేసినట్లు భారత క్రికెట్ నియంత్రణ మండలి (బీసీసీఐ) వెల్లడించింది. గత ఏడాది కాలంగా టీమిండియా ఆడుతున్న అన్ని ఫార్మాట్లలోనూ రెగ్యులర్‌ ఓపెనర్‌గా ఉంటున్న ధావన్.. ప్రస్తుతం ఐపీఎల్‌లో సన్‌రైజర్స్ హైదరాబాద్ తరఫున మ్యాచ్‌లు ఆడుతున్నాడు.
ఇంగ్లాండ్ వేదికగా గత ఏడాది జరిగిన మహిళల ప్రపంచకప్‌ టోర్నీలో భారత్ జట్టు ఫైనల్‌కి చేరడంలో ఓపెనర్ స్మృతి మంధాన‌ క్రియాశీలక పాత్ర పోషించింది. ఈ ఏడాది ఆరంభంలో దక్షిణాఫ్రికా పర్యటనలో మెరుగ్గా రాణించిన స్మృతి మంధాన‌.. ఇటీవల ఇంగ్లాండ్‌తో ముగిసిన మూడు వన్డేల సిరీస్‌‌లోనూ పరుగు వరద పారించి భారత్ జట్టు సిరీస్ గెలవడంలో కీలకంగా వ్యవహరించింది.
ఏడాది కాలంగా మెరుగైన ప్రదర్శనతో ఆకట్టుకుంటున్న ఈ ఇద్దరి క్రికెటర్ల పేర్లని అర్జున అవార్డు కోసం బుధవారం పంపినట్లు బీసీసీఐ తాత్కాలిక కార్యదర్శి అమితాబ్ చౌదరి మీడియాతో వెల్లడించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.